id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en en id ms ms ms es nl id eo en en id id id es en nl en es id ms en ms id ms ms id id id ms ms id ms id id ms id id ms ms id id ms id ms id id ms ms ms id id ms ms ms id ms ms ms id id ms ms id ms id tr id id id ja id id ms ms id id id en ms ms en en en en en id id ms id id en id id jv ms id id it es id id en id ms ms ms ms ms ms
Cara Menghentikan Pendarahan Kecil Di Rumah, Guna 6 Langkah Ini
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Habit Sihat • sekitar 1 tahun
saya ingin mengetahui paal 6 cara untuk hentikan pendarahan...
saya ingin mengetahui paal 6 cara untuk hentikan pendarahan
@amarillisbenjamin05Hi, anda boleh rujuk pautan https://hellodoktor.com/habit-sihat/pertolongan-cemas/rawat-luka-pend... Lihat Lebih Lagi
Lihat 0 lagi kiriman
Semua komen ada di sini
Ini 6 Cara Untuk Hentikan Pendarahan Di Rumah, Namun Hanya Sesuai Untuk Luka Kecil Saja
Ditulis oleh Muhammad Wa'iz Disemak pada 19/08/2022
Disemak secara perubatan oleh Panel Perubatan Hello Doktor
Kemalangan boleh berlaku di mana-mana sahaja. Namun, sewaktu menunggu pertolongan tiba, apakah yang boleh anda lakukan sebagai cara menghentikan pendarahan jika berlaku kemalangan? Ini cara hentikan darah yang boleh dilakukan.
Kenapa perlu hentikan darah jika berlaku kecederaan?
Sekiranya anda terjumpa seseorang yang mengalami kecederaan dan pendarahan, berikan pertolongan dengan menghentikan darah yang keluar terlebih dahulu.
Jika darah keluar tanpa henti atau dengan jumlah yang terlalu banyak, ia boleh membahayakan nyawa individu tersebut.
Oleh sebab itu, adalah sangat penting untuk menghentikan pendarahan tersebut terlebih dahulu.
Bagaimanakah cara yang tepat untuk menghentikan pendarahan?
Cara menghentikan pendarahan 1: Letakkan tekanan dan tinggikan kawasan tercedera
Apabila berlaku kecederaan yang menyebabkan pendarahan, perkara pertama yang anda perlu lakukan adalah mengenakan tekanan pada bahagian yang tercedera.
Gunakan sebarang kain yang bersih ketika mengenakan tekanan ini. Tekanan ini bertujuan menghentikan pendarahan dengan menggalakkan pembekuan darah pada kawasan yang tercedera.
Selain itu, anda juga perlu meninggikan kawasan yang tercedera daripada jantung. Cara menghentikan pendarahan ini boleh mengurangkan aliran darah ke kawasan yang tercedera.
Jika kecederaan berlaku pada tangan, maka tinggikan tangan daripada kepala. Jika kecederaan berlaku pada kaki, anda boleh berbaring, dan tinggikan kaki anda lebih daripada paras dada.
Cara hentikan darah 2: Gunakan ais atau pek ais
Penggunaan ais juga membantu dan sebagai cara menghentikan pendarahan yang keluar kerana ais boleh mempercepatkan pembekuan darah.
Selain itu, ais juga boleh membantu mengurangkan pembengkakan yang berlaku. Balutkan ais dengan kain, dan letakkan pada kawasan luka yang mengalami pendarahan.
Untuk lebih mudah, anda juga boleh menggunakan pek ais yang lebih bersih dan mudah untuk digunakan.
Kebanyakan pek ais diperbuat daripada gel yang akan membeku apabila diletakkan di dalam peti sejuk beku.
Ia lebih sesuai digunakan ketika pergi melancong kerana ia tidak menggunakan ais dan tidak menyebabkan pencairan.
Cara menghentikan pendarahan 3: Gunakan teh
Guna teh untuk hentikan pendarahan? Ya, teh biasa digunakan sebagai cara untuk menghentikan pendarahan selepas rawatan gigi.
Teh mengandungi tanin, sejenis bahan organik dengan warna kekuningan atau kecoklatan yang mempunyai rasa pahit. Tanin dikatakan boleh membantu membekukan darah.
Untuk menghentikan darah, anda boleh menggunakan uncang teh hitam atau teh hijau yang basah.
Kemudian, balutkannya dengan menggunakan kain kasa dan letakkannya pada kawasan yang tercedera selama lebih kurang 30 minit.
Cara hentikan darah 4: Gunakan jeli petroleum
Jeli petroleum seringkali digunakan bagi tujuan melembapkan kulit dan mengelakkan kekeringan kulit. Namun, ia juga boleh digunakan untuk menghentikan pendarahan.
Ia hanya sesuai digunakan bagi keadaan luka yang kecil sahaja. Lap kawasan yang tercedera dengan bersih sebelum menyapu jeli petroleum.
Selepas darah sudah berhenti, lap sisa jeli petroleum yang ada pada bahagian luka.
Cara menghentikan pendarahan 5: Cecair kumur atau cecair pencuci mulut
Cecair kumur yang kerap anda gunakan untuk menyegarkan mulut juga boleh digunakan untuk menghentikan pendarahan.
Alkohol yang terdapat dalam cecair kumur boleh membantu membekukan darah dengan pantas.
Selain itu, kandungan asid aminokaproik yang terdapat dalam cecair kumur juga boleh membantu mengurangkan pendarahan yang disebabkan oleh rawatan gigi.
Namun, jangan berkumur dengan menggunakan cecair ini bagi menghentikan pendarahan dalam mulut.
Berkumur hanya akan membuatkan pembekuan darah tidak terbentuk atau mencair semula.
Cara hentikan darah 6: Gunakan antiperspirant
Anda juga boleh menggunakan deodoran atau antiperspirant untuk menghentikan pendarahan.
Antiperspirant mengandungi kandungan aluminium klorida. Fungsinya adalah untuk mengecutkan atau mengecilkan kelenjar peluh bagi mengurangkan penghasilan peluh.
Ia juga boleh membantu mengecilkan saluran darah, sekali gus boleh membekukan darah dan menghentikan pendarahan.
Kajian ada menunjukan bahawa aluminium klorida boleh membantu mengawal pendarahan luar dengan pantas dan berkesan. Namun ia hanya sesuai untuk pendarahan akibat luka kecil sahaja.
Kesemua tip dan cara hentikan darah yang dinyatakan di atas ini hanya sesuai untuk luka kecil dan pendarahan mulut sahaja.
Bagi luka pendarahan yang lebih besar dan dalam, anda dinasihatkan untuk terus mendapatkan bantuan kecemasan dengan menghubungi ambulans.
Ini kerana, pendarahan yang terlalu banyak tidak boleh dirawat dengan menggunakan kaedah-kaedah yang dinyatakan seperti di atas.
Guna kalkulator ini untuk mengira Indeks Jisim Badan (BMI) dan semak tahap kesihatan berat badan anda. Anda juga boleh menyemak BMI anak.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Hello Health Group tidak menawarkan nasihat perubatan, diagnosis atau rawatan.
Bleeding control. https://www.bleedingcontrol.org/~/media/bleedingcontrol/files/stop%20the%20bleed%20booklet.ashx. Accessed 19 August 2022.
Cuts and grazes. https://www.nhs.uk/conditions/cuts-and-grazes/ Accessed 19 August 2022.
Bleeding control. https://www.stopthebleed.org/ Accessed 19 August 2022.
How should I clean a cut, scrape, or wound? https://www.aafp.org/afp/2002/0715/p315.html. Accessed 19 August 2022.
Bleeding control for injured. https://www.naemt.org/docs/default-source/education-documents/b-con/bleeding_control_lesson_01_handout.pdf?sfvrsn=2. Accessed 19 August 2022.
Darah Pada Luka Anak Sukar Membeku? Ibu Ayah Yang Ada Anak Hemofilia, Ambil Tahu Perkara Ini!
Tiada Lagi Luka Akibat Bercukur Bulu Jika Anda Bertukar Kepada Waxing! Ini Manfaatnya
Ditulis oleh Muhammad Wa'iz Disemak pada 19/08/2022
Disemak secara perubatan oleh Panel Perubatan Hello Doktor
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.